પાટીદાર અનામત આંદોલન સમિતિ દ્વારા પાટીદાર અનામત આંદોલન શહિદયાત્રાનું ઊંઝા ઉમિયાધામથી કાગવડ ખોડલધામ સુધીનું આયોજન કરાયુ છે. તા. 24 જુનથી 28 જુલાઈ 35 દિવસ સુધી ચાલનારી આ યાત્રા તા. 9 જુલાઈને સોમવારે સુરેન્દ્રનગર જિલ્લામાં આવી પહોંચી હતી. જેમાં વઢવાણ, ધ્રાંગધ્રા, હળવદ તાલુકામાં ભવ્ય સ્વાગત કરવામાં આવ્યું હતું. આ ઉપરાંત અનામત લઈને રહીશું તેવો નારો યુવાનો બુલંદ જોવા મળ્યો હતો.